Id-Deċiżjoni Tal-Kummissjoni
tat-18 ta’ Novembru 1991
li temenda d-Deċiżjoni 77/144/KEE li tistipula l-kodiċi standard u r-regoli li jirregolaw it-traskrizzjoni f’forma li tinqara bil-magni tad-data ta’ l-istħarriġ taż-żoni ta’ tħawwil ta’ ċerti speċi ta’ siġar tal-frott u tistipula l-limiti taż-żoni produttivi għal dan l-istħarriġ
(91/618/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 76/625/KEE ta’ l-20 ta’ Lulju 1976, li tikkonċerna l-istħarriġ statistiku li għandu jsir mill-Istati Membri sabiex jiddeterminaw il-potenzjal produttiv taż-żoni ta’ tħawwil ta’ ċerti speċe ta’ siġar tal-frott [1], kif l-aħħar emendati b’Regolament (KEE) Nru 1957/91 [2], u partikolarment l-Artikolu 4(2) u (4) tiegħu,
Billi l-esperjenza ggwad33anjata mit-tmexxija ta’ l-istħarriġ bażiku aħħari ssejjaħ għal ċerti emendi fit-tqassim reġjonali li għandu jintuża fil-komunikazzjoni ta’ data lill-Kummissjoni u fil-lista komuni ta’ varjetajiet li għandhom jiġu mistħarrġa u b’konsegwenza huwa neċessarju li jiġu emendati l-Annessi ta’ Deċiżjoni tal-Kummissjoni 77/144/KEE [3], kif l-aħħar emendati bid-Deċiżjoni 87/228/KEE [4];
Billi l-miżuri pprovduti f’din id-Deċiżjoni huma bi qbil ma’ l-opinjoni tal-Kumitat Permanenti ta’ Istatistiċi Agrikoli;
ADOTTAT DIN ID-DEĊIŻJONI
Artikolu 1
L-Annessi għad-Deċiżjoni 77/144/KEE huma mibdula bl-Annessi għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-18 ta’ Novembru 1991.